झारखंड की मौजूदा हालत के लिए कांग्रेस और झारखंड मुक्ति मोर्चा (जेएमएम) की आलोचना करते हुए भाजपा अध्यक्ष अमित शाह ने कहा कि कांग्रेस नेता राहुल गांधी ने जहां भी चुनाव प्रचार किया है, वहां भाजपा की जीत आसान बना दी है।बोकारो जिले के गोमिया से मौजूदा भाजपा विधायक माधव लाल सिंह के पक्ष में चुनाव प्रचार करते हुए शाह ने एक रैली में कहा, ‘पिछले संसदीय चुनावों में राहुल गांधी ने जहां कहीं चुनाव प्रचार किया, भाजपा को सीटें जीतने में काफी आसानी हुई। झारखंड के विधानसभा चुनावों में भी यही हो रहा है।’ शाह ने दावा किया कि प्रधानमंत्री नरेंद्र मोदी की रैलियों में जनसैलाब उमड़ने पर कांग्रेस चिंतित है।